जडेजा ने तेज दौड़कर तो राकेश ने मदमस्त चाल से जीते पुरस्कार
सीमावर्ती महाराष्ट्र राज्य के ताप्ती नदी किनारे स्थित ग्राम सारंगखेड़ा में स्थित प्राचीन एकमुखी दत्त मंदिर में दत्त जयंती पर लगने वाले 15 दिनी मेले का मुख्य आकर्षण केंद्र घोड़ा बाजार है। जहां सैकड़ों घोड़ा-घोड़ी की खरीदी-बिक्री से करोड़ों का कारोबार होता है। मेले में आयोजकों ने इस बार बाजार को आकर्षक बनाने के लिए तरह-तरह के आयोजन किए गए है।
इस वर्ष घोड़ा बाजार परिसर के जय सारंग रेसकोर्स मैदान में हजारों दर्शकों की उपस्थिती में तीन दिनी चेतक फेस्टिवल का आयोजन किया गया। इसमें सर्वश्रेष्ठ घोड़ा-घोड़ी और उनके नृत्य और रेस पर नगद पुरस्कार रख प्रतियोगिता आयोजित की गई। इसमें बड़ी संख्या में घोड़ा व्यवसायियों ने अपने घोड़ा-घोड़ी के साथ इस प्रतियोगिता में हिस्सा लिया। घोड़ा बाजार में बुधवार तक 615 घाेड़ा-घोड़ी की 1 करोड़ 93 लाख 700 रुपए में बिक्री हुई।
प्रतियोगिता में रेस व चाल प्रतियोगिता हुई। इसमें दो किमी का रेस कोर्ड तैयार किया था। इसमें प्रथम स्थान पर जडेजा, दूसरे पर फाइटर व तीसरे स्थान पर बाजीराव रहा। वहीं चाल प्रतियोगिता में पहले स्थान पर राकेश, दूसरे पर पेट्रोल व तीसरे स्थान पर मोहब्बत रहा। इन्हें आयोजकों ने 21 हजार रुपए, 11 हजार रुपए व 7 हजार रुपए से सम्मानित किया।
प्रतियोगिता में सर्वश्रेष्ठ घोड़ा चेतक, भुजंग और रूद्रा, सर्वश्रेष्ठ घोड़ी सारंगी, लक्ष्मी और काजल और नृत्य प्रतियोगिता संजू, मंगल और शेरा प्रथम, द्वितीय, तृतीय स्थान पर रहे। प्रतियोगिता में अतिथि क्षेत्रीय सांसद डॉ.हिना गावीत, आयोजक प्रमुख जयपालसिंह रावल के कर कमलों घोड़ा मालिकों को क्रमशः 31 हजार, 21 हजार और 11 हजार नकद राशि स्मृति चिन्ह के साथ भेंट किया गया। इस मेले में आठ दिवसीय कृषि प्रदर्शनी का भी आयोजन किया गया है। वही दूसरी और मंदिर परिसर में मन्नत वालो के प्रतिदिन गुड़, चना और फलों के तुलादान के कार्यक्रम बड़ी संख्या में संपन्न हो रहे है।
5 लाख में बिकी सारंगी
मेले में बड़वानी के तस्सू मिर्जा ने चौहरी मथुरा निवासी आमीर भाई उलाउद्दीन से सारंगी नाम की घोड़ी पांच लाख 11 हजार रुपए में खरीदी। मेले में हुई सर्वश्रेष्ठ घोड़ी प्रतियोगिता में सारंगी ने प्रथम स्थान प्राप्त किया था। तस्सू मिर्जा ने बताया प्रतियोगिता के दौरान घोड़ी की चमक और फूर्ति देखकर उसे खरीदने का मन बना लिया है।
सांसद हिना गावीत नृत्य प्रमुख घोड़ा मालिक को पुरस्कृत करते हुए।
सर्वश्रेष्ठ घोड़ा चेतक के मालिक को पुरस्कृत करते अतिथि।
जय सारंग रेसकोर्स मैदान पर घोड़ा रेस का आयोजन किया।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva